**CURRÍCULUM PRIMÀRIA**

* [**DECRET 119/2015, de 23 de juny, d’ordenació dels ensenyaments de l’educació primària**](Decret_ed_primaria.pdf)
* [**ORDRE ENS/164/2016, de 14 de juny, per la qual es determinen el procediment i els documents i requisits formals del procés d'avaluació en l'educació primària.**](Decret%20d%27avaluaci%C3%B3%202016.pdf)

El nou currículum organitza diferents competències a assolir al finalitzar l’etapa per cadascuna de les dimensions de cada àmbit.

Les àrees están ubicades dintre dels diferents àmbits:

|  |  |
| --- | --- |
| **Àmbit Lingüístic** | Àrea de llengua i literatura Catalana  |
| Àrea de llengua i literatura Castellana |
| Llengües Estrangeres | Àrea de llengua Anglesa |
| Àrea de llengua Francesa ( a Cicle Superior) |
| **Àmbit Matemàtic** | Àrea de Matemàtiques |
| **Àmbit Coneixement del Medi** | Àrea de Coneixement del Medi Natural |
| Àrea de Coneixement del Medi Social i Cultural |
| **Àmbit Artístic** | Àrea de Visual i Plàstica |
| Àrea de Música i Dansa |
| **Àmbit`d’Educació Física** | Àrea d’Educació Física |
| **Àmbit d’Educació en Valors** | Àrea d’Educació en Valors |

**ÀMBIT LINGÜÍSTIC (Llengua catalana i castellana)**

**Dimensió Comunicació oral**

1. Comprendre textos orals de la vida quotidiana, dels mitjans de comunicació i escolars.
2. Produir textos orals de tipologia diversa adequats a la situació comunicativa.
3. Interactuar oralment d’acord amb la situació comunicativa utilitzant estratègies conversacionals.

**Dimensió Comprensió lectora**

1. Llegir amb fluïdesa per comprendre textos de la vida quotidiana, dels mitjans de comunicació i escolars en diferents suports i formats.
2. Aplicar estratègies de comprensió per obtenir informació, interpretar i valorar el contingut d’acord amb la tipologia i la complexitat del text i el propòsit de la lectura.
3. Utilitzar, per comprendre un text, l’estructura i el format de cada gènere textual i el component semàntic de les paraules i de les estructures morfosintàctiques més habituals.
4. Aplicar estratègies de cerca i gestió de la informació per adquirir coneixement propi.

**Dimensió Expressió escrita**

1. Planificar l’escrit d’acord amb la situació comunicativa i el destinatari.
2. Produir textos de tipologies diverses amb un lèxic i estructura que s’adeqüin al tipus de text, a les intencions i al destinatari.
3. Revisar el text per millorar-lo i tenir cura de la seva presentació formal en funció de la situació comunicativa.

**Dimensió Literària**

1. Llegir fragments i obres i conèixer alguns autors i autores significatius de la literatura catalana, castellana i universal.
2. Crear textos amb recursos literaris per expressar sentiments, realitats i ficcions.

**Dimensió Plurilungüe i intercultural**

1. Ser conscient de la pertinença a la comunitat lingüística i cultural catalana, i mostrar interès per l’ús de la llengua catalana.
2. Conèixer i valorar la diversitat lingüística i cultural de Catalunya, l’Estat espanyol, d’Europa i del món.

**ÀMBIT LINGÜÍSTIC (Llengua estrangera)**

**Dimensió Comunicació oral**

1. Obtenir informació bàsica i comprendre textos orals senzills o adaptats de la vida quotidiana, dels mitjans de comunicació i de l’àmbit escolar.
2. Planificar i produir textos orals breus i senzills adequats a la situació comunicativa.
3. Interactuar oralment d’acord amb la situació comunicativa utilitzant estratègies conversacionals bàsiques.

**Dimensió Comprensió lectora**

1. Aplicar estratègies per obtenir informació bàsica i comprendre textos escrits senzills o adaptats de la vida quotidiana, dels mitjans de comunicació i de l’àmbit escolar.
2. Utilitzar els trets visuals, discursius i lingüístics bàsics d’un text d’estructura clara per comprendre’l.
3. Utilitzar eines de consulta per accedir a la comprensió de textos.

**Dimensió Expressió escrita**

1. Planificar textos senzills a partir de la identificació dels elements més rellevants de la situació comunicativa.
2. Produir textos senzills amb adequació a la situació comunicativa i amb ajut de suports.
3. Revisar el text per millorar-lo en funció de la situació comunicativa amb l’ajut de suports específics.

**Dimensió Literària**

1. Comprendre i valorar textos literaris senzills, adaptats o autèntics, adequats a l’edat.
2. Reproduir oralment i reescriure textos literaris senzills per gaudir-ne i fomentar el gaudi dels altres.

**Dimensió Plurilungüe i intercultural**

1. Utilitzar estratègies plurilingües per a la comunicació.

**ÀMBIT MATEMÀTIC**

**Dimensió Resolució de problemes**

1. Traduir un problema a una representació matemàtica i emprar conceptes, eines i estratègies matemàtiques per resoldre’l.
2. Donar i comprovar la solució d’un problema d’acord amb les preguntes plantejades.
3. Fer preguntes i generar problemes de caire matemàtic.

**Dimensió Raonament i prova**

1. Fer conjectures matemàtiques adients en situacions quotidianes i comprovar-les.
2. Argumentar les afirmacions i els processos matemàtics realitzats en contextos propers.

**Dimensió Connexions**

1. Establir relacions entre diferents conceptes, així com entre els diversos significats d’un mateix concepte.
2. Identificar les matemàtiques implicades en situacions quotidianes i escolars i cercar situacions que es puguin relacionar amb idees matemàtiques concretes.

**Dimensió Comunicació i representació**

1. Expressar idees i processos matemàtics de manera comprensible tot emprant el llenguatge verbal (oral i escrit).
2. Usar les diverses representacions dels conceptes i relacions per expressar matemàticament una situació.
3. Usar les eines tecnològiques amb criteri, de forma ajustada a la situació, i interpretar les representacions matemàtiques que ofereixen.

**ÀMBIT DE CONEIXEMENT DEL MEDI**

**Dimensió Món actual**

1. Plantejar-se preguntes sobre el medi, utilitzar estratègies de cerca de dades i analitzar resultats per trobar respostes.
2. Interpretar el present a partir de l’anàlisi dels canvis i continuïtats al llarg del temps, per comprendre la societat en què vivim.
3. Interpretar l’espai a partir dels elements del territori i les seves representacions per situar-s’hi i desplaçar-se.
4. Analitzar paisatges i ecosistemes tenint en compte els factors socials i naturals que els configuren, per valorar les actuacions que els afecten.
5. Valorar problemes socials rellevants interpretant-ne les causes i les conseqüències per plantejar propostes de futur.

**Dimensió Salut i equilibri personal**

1. Adoptar hàbits sobre alimentació, activitat física i descans amb coneixements científics, per aconseguir el benestar físic.
2. Prendre consciència del propi cos, de les emocions i sentiments propis i aliens, per aconseguir l’equilibri emocional i afavorir la convivència.
3. Prendre decisions sobre higiene i salut amb coneixements científics per a la prevenció i guariment de malalties.

**Dimensió Tecnologia i vida quotidiana**

1. Utilitzar materials de manera eficient amb coneixements científics i criteris tecnològics, per resoldre situacions quotidianes.
2. Dissenyar màquines simples i utilitzar aparells de la vida quotidiana de forma segura i eficient

**Dimensió ciutadania**

1. Adoptar hàbits sobre l’adquisició i ús de béns i serveis, amb coneixements científics i socials per esdevenir un consumidor responsable.
2. Participar en la vida col·lectiva a partir de valors democràtics, per millorar la convivència i per afavorir un entorn més just i solidari.
3. Valorar el sistema democràtic partint del coneixement dels sistemes polítics per esdevenir futurs ciutadans crítics.

**ÀMBIT ARTÍSTIC**

**Dimensió Percepció, comprensió i valoració**

1. Mostrar hàbits de percepció conscient de la realitat visual i sonora de l’entorn natural i cultural.
2. Utilitzar elements bàsics i estratègies dels llenguatges visual, corporal i musical per comprendre i valorar les produccions artístiques.
3. Conèixer i valorar elements significatius del patrimoni artístic proper, de Catalunya i d’arreu.
4. Conèixer i valorar elements significatius de la contemporaneïtat artística.

**Dimensió Interpretació i producció**

1. Emprar elements bàsics del llenguatge visual amb tècniques i eines artístiques per expressar-se.
2. Interpretar música vocal i instrumental amb els elements i recursos bàsics del llenguatge musical.
3. Emprar els elements i recursos bàsics del llenguatge corporal, com a medi d’expressió

**Dimensió imaginació i creativitat**

1. Improvisar i crear amb els elements i recursos bàsics dels diferents llenguatges artístics
2. Dissenyar i realitzar projectes i produccions artístiques multidisciplinàries.

**ÀMBIT EDUCACIÓ FÍSICA**

**Dimensió Activitat física**

1. Prendre consciència dels límits i possibilitats del propi cos en la realització d’activitats físiques.
2. Resoldre situacions motrius de forma eficaç en la pràctica d’activitats físiques.

**Dimensió Hàbits saludables**

1. Mostrar hàbits alimentaris, higiènics, posturals i corporals saludables en la pràctica física i en la vida quotidiana.
2. Valorar la pràctica habitual de l’activitat física com a factor beneficiós per a la salut.

**Dimensió Expressió i comunicació corporal**

1. Utilitzar els recursos expressius del propi cos per comunicar vivències, sensacions, emocions i idees.
2. Participar en activitats col·lectives de comunicació i expressió corporal per afavorir la relació amb els altres.

**Dimensió Joc motor i temps de lleure**

1. Participar en el joc de manera activa mostrant-se respectuós amb les normes i els companys.
2. Practicar activitat física vinculada a l'entorn com una forma d'ocupació del temps de lleure i organitzar-ne la seva pràctica.

**ÀMBIT EDUCACIÓ EN VALORS**

**Dimensió Personal**

1. Actuar amb autonomia en la presa de decisions i assumir la responsabilitat dels propis actes.
2. Desenvolupar habilitats per fer front als canvis i a les dificultats i per assolir un benestar personal.
3. Utilitzar el qüestionament i l’argumentació per superar prejudicis i consolidar el pensament propi.

**Dimensió Interpersonal**

1. Mostrar respecte envers  les persones i respecte crític vers les seves idees, opcions i creences i les cultures que les conformen.
2. Aplicar el diàleg com a eina d’entesa i participació en les relacions entre les persones.
3. Adoptar hàbits d’aprenentatge cooperatiu que promoguin el compromís personal i les actituds de convivència.

**Dimensió Social**

1. Analitzar l’entorn amb criteris ètics per cercar solucions alternatives als problemes.
2. Mostrar actituds de servei i de compromís social, especialment davant de les situacions d’injustícia.

**A l’hora d’avaluar les qualificacions que passen a ser: No Assoliment (1-4), Assoliment Suficient (5-6), Assoliment Notable (7-8), Assoliment Excel·lent (9-10)**